**Tájékoztató a szelektív gyűjtésről**

A Depónia Nonprofit Kft. a házhoz menő szelektív gyűjtést az alábbiak szerint végzi az Önök településén.

***Műanyag-, és fém csomagolási hulladék gyűjtése*** *(áttetsző zsákban)*

A zsákban kizárólag az alább felsorolt hulladékokat szíveskedjen gyűjteni:

* **műanyag** **üdítős**, ásványvizes (PET) palackok,
* **műanyag** kozmetikai és tisztítószeres flakonok,
* **többrétegű italos** (tejes, gyümölcsleves) kartondobozok,
* **fém** italos (üdítős, sörös), ill. konzerves dobozok

A műanyag és fém palackokat, flakonokat, többrétegű italos kartondobozokat kiöblítve, laposra taposva rakják a gyűjtőzsákba, így kevesebb helyet igényel!

***Papírhulladék gyűjtése*** *(kötegelve)*

Kérjük, hogy az alábbi papírhulladékokat összehajtogatva és összekötözve, a műanyagos gyűjtőzsák mellé helyezzék, lehetőleg olyan módon, hogy az a forgalmat ne zavarja!

* újságpapír, prospektus, irodai papírok, géppapír, papírzacskó, kartondoboz

***Üveghulladék gyűjtése***

Kérjük, hogy a kihelyezett szelektív üveggyűjtőbe csak az alábbi csomagolási üveg-hulladékot helyezzék:

* italos üvegpalack, konzerv üveg,

Nem bedobható hulladékok: ablaküveg, jármű szélvédő, fénycső, kerámia.

**Házhoz menő üveggyűjtés** a hulladéknaptárban jelzett napokon.

**A műanyag- és a papírhulladék gyűjtése egyszerre történik!**

*A szelektíven gyűjtött csomagolási hulladék nem lehet olajos, zsíros, vagy egyéb élelmiszerrel szennyezett!*

*A műanyag/fém- és papírhulladék elszállítása továbbra is ingyenes és nincs mennyiségi korlátja.*

*Kérjük a szelektíven gyűjtött műanyag és papír hulladékokat is* ***a szállítás napján reggel 6 óráig*** *az ingatlanuk elé szíveskedjenek kihelyezni!*

A Közép-Duna Vidéke Önkormányzati Hulladékgazdálkodási Társulási projekt keretében az év során kiosztásra kerülnek a szelektív hulladékgyűjtő edények, ezért az idei évben társaságunk már nem biztosít sárga zsákot a gyűjtéshez. A szelektíven gyűjtött csomagolási hulladék bármilyen áttetsző zsákban kihelyezhető továbbra is.

***Köszönjük az együttműködését!***

***Depónia Nonprofit Kft.***